NIES MAGĦRUFA IL-KURUNELL (Rev.) L-EROJ SLIEMIŻ FL-ATTAKK TA' L-E-BOATS TALJANI 60 SENA ILU mieni maż-żerniq tas-26 ta' Lulju 1941, sar wieħed mill-iktar attakki ta' sogru fuq Malta. Dik is-sena u ta' warajha pajjiżna kien fl-eqqel tal-Gwerra. Dak inhar, forza ta' 17-il 'motor torpedo boat' Taljani dehru fuq ix- xefaq u ġrew b'ħeffa kbira lejn il-Port il-Kbir bl-għan li jattakkaw il-vapuri ta' Konvoj li kien għadu kemm wasal qawwi u sħiħ. Huma ġew milqugħin mill-kanuni tat-'3rd Coast Batterv, R.M.A.', mill-Forti Sant Jiermu u sfaw meqrudin kollha. Din baqgħet meqjusa bħala waħda mill- aqwa rebħiet li għamlu d-difiżi tal-kosta ta' Malta fil- Gwerra. Il-Kmandant tal-Batterija tal-kanuni kien il- Kurunell (dak iż-żmien Maġġur) Henrv Ferro R.M.A. Il-Kurunell Ferro ta' 26 sena. L-Attakk Fil-lejl ta' qabel seħħ l-attakk, ajruplani tal-R.A.F. irrappurtaw li kienu lemħu bastiment ta' l-għadu ftit mili 'l barra mill-Port il-Kbir. Il-Kurunell Ferro ta l-ordni li n-nies tal-kanuni jorqdu ħdejn il-kanuni tagħhom għalli jista' jinqala'. Ftit wara l-4 a.m., suldat mal-kanuni għarraf lill-Kurunell Ferro li ra 'motor torpedo boat' riesqa. Ingħata minnufih is-sinjal ta' l-allarm li kien ġej attakk minn għadd ta' torpedo boats, li kienu tniżżlu minn fuq il-bastiment, fuq il-Port il-Kbir. Malli dawn daħlu fil- mira, il-kanuni fetħu n-nar fuqhom u ġew meqrudin kollha fi spazju ta' 90 sekonda. Dawk li ma nqerdux għal kollox mill-kanuni, ħadu ħsiebhom l-ajruplani tal-R.A.F. huma u jaħarbu lura. Dan l-attakk kien immexxi u kkoordinat mill-Uffiċjal Għoli Teseo Tesei, magħruf u espert fl-iżvilupp tat-tqegħid ta' missili taħt il-baħar, imlaqqmin 'Pigs'. F'dan l-attakk tilfu ħajjithom in-nies kollha tat- Torpedo Boats minbarra wieħed: Is-'Second Lieutenant' Roberto Frassetto, li ndarab sewwa u laħaq qabeż il-baħar taħt il-breakwater. Instab minn tliet suldati Maltin. Ġie mgħarraf il-Kurunell Ferro li ordna li jittella' u jingħata l-ewwel għajnuna. Wara, ittieħed fil-Kwartieri ta' Lascaris biex jiġi interrogat, u sitt xhur iktar tard intbagħat priġunier tal-Gwerra fi Sptar Militari Ingliż fl- Eġittu. Fl-attakk sfat imġarrfa waħda mid-dirgħajn tal- pont tal-breakwater. Il-Poeta Nazzjonali, Dun Karm, jiddeskrivi din il-ġrajja li baqgħet famuża fl-istorja tal- Gwerra f'poeżija ta' seba' strofi. Inġibu l-ewwel u l-aħħar strofa: Sbatax-il waħda ġew, minn art imgħaddba, Ħfief fuq il-mewġa bħal għasafar fl-ajru, Mgħammra b'għodda qerrieda biex l-imriekeb Li ġiebu l-ħajja lill-Maltin itajru. Sbatax-il waħda ġew, sbatax-il waħda Sabu qabarhom fuq ix-xtut tal-Gżira; Anqas waħda ma reġgħet lejn pajjiżha, Biex tgħid il-Għajb ta' din it-Telfa Kbira. Min kien il-Kurunell Henrv Ferro Wara li rajna l-attakk u min kien il-Kmandant li mexxa d-difiża tiegħu, issa naraw min kien il-bniedem Henrv Il-Kurunell Ferro jagħmel spezzjoni ta' ''Territorial Unit' waqt kamp. Huwa twieled Tas-Sliema nhar is-17 ta' Awissu 1905. Il-ġenituri tiegħu kienu l-Prof. E.H. Ferro B.A., M.D., u Marv mwielda Samut. Iżżewweġ lil Marian, imwielda Mizzi, fil-11 ta' Lulju 1937, u kellhom żewġ ulied, Henrv Gordon u Elizabeth. Romol meta Marian mietet fl-14 ta' Lulju 1950. Beda l-istudji tiegħu fi Stella Maris College, Tas-Sliema, u mbagħad insibuh student fl- Università ta' Malta fil-kors tal-mediċina bejn l-1921 u l-1925. Fl-1926 huwa ħalla l-kors u daħal bħala 2nd Lieutenant fir-Roval Malta Artillerv. Huwa rtira bil- pensjoni mill-Armata nhar il-31 ta' Lulju 1957. Il-'War Office' fi Stanmore, Middlesex, kitiblu ittra ta' radd-il ħajr u tifħir fejn għarrfu li s-Segretarju ta' l-Istat għall- Gwerra ġie mitlub mir-Reġina biex iwassallu r-radd il- ħajr tagħha għas-servizz twil u siewi tiegħu. Il-karriera brillanti tiegħu wasslitu biex jingħata l-Africa Star, The Italv Star, id-Defence Medal, u l-Victorv Medal. Fil- Gwerra kien ħa sehem fil-Battalja ta' Legnano fl- invażjoni ta' l-Italja, u wara l-Gwerra kien inħatar Kap Kmandant tat-Territorial Forces ta' Malta. Mill-1958 sal-1962 huwa daħal fil-politika mal-Partit Kostituzzjonali Progressiv immexxi minn Miss Mabel Strickland. Flimkien magħha u ma' oħrajn huwa tela' Londra fejn ħa sehem fit-taħditiet Kostituzzjonali li kienu qed isiru qabel l-Indipendenza ta' Malta. Il-Kurunell Henrv Ferro laħaq il-quċċata ta' ħajtu meta ddeċieda li jsir Qassis. Huwa mar Ruma u studja t- Teoloġija fil-magħruf Kulleġġ Ven. Beda bejn l-1967 u l-1971. F'ittra miktuba minn idejh lill-Arċisqof Mons. Mikiel Gonzi nhar l-24 ta' Ġunju 1967, huwa jagħtih id- dettalji kollha meħtieġa dwaru. L-ittra hija miktuba minn 'Garcia Lodge', San Pawl tat-Tarġa. F'Marzu 1971 ġie ordnat saċerdot f'Ruma, inkardinat ma' l-Arċidjoċesi ta' Malta. Il-Kurunell Ferro (lemin) ma' Lt. G. Z. Tabona u Maj. Huwa ddistingwa ruħu wkoll bħala qassis. Lura f'Malta, Rev. Henrv Ferro ingħata għax-xogħol pastorali b'ħerqa kbira u b'eżempji mill-isbaħ. B'ittra tat-2 ta' Ottubru 1973, il-Kummissjoni Emigranti u Turisti ħatritu Assistent Kappillan Nazzjonali għas-sena Ottubru 1973/ L-Ordinazzjoni Saċerdotali ta' Rev. Henrv Frendo. NIES MAGĦRUFA Is-Segretarjat b'risq il-ġid spiritwali u soċjali ta' l-Emigranti u Turisti wkoll ħatruh Assistent Chaplain għas-sena Ottubru 1977/Settembru 1978. Imbagħad insibuh ukoll Direttur Spiritwali u Sports Master ta' l-istudenti ta' St Edward's College. Huwa rawwem spirtu nisrani ta' lealtà u dixxiplina fiż-żgħażagħ fdati lilu. Meta rtira minn dil-kariga għal raġunijiet ta' saħħa, huwa nġabar fid-Dar tal-Kleru, Fleur de Lvs, B'Kara. Kemm dam fid-Dar tal- Kleru kien ta' eżempju mill-isbaħ u ta' inkuraġġiment għal sħabu l-qassisin. Fil-bidu ta' Frar 1980 huwa ddaħħal l-Isptar tal-Blue Sisters fejn qatta' l-aħħar jiem ta' ħajtu. Id-destin ried li jien, li Ilum qiegħed nikteb fuqu, kont Kappillan ta' l- Isptar tal-Blue Sisters u mess lili li nkun miegħu fl-aħħar mumenti ta' ħajtu. Fil-ftit jiem li għamel hemm kont inqarbnu kuljum u għamiltlu wkoll is-Sagrament tal- morda, li huwa rċieva b'rassenjazzjoni kbira u b'edifikazzjoni ta' kulħadd. Huwa radd ruħu lill-Mulej imdawwar b'imħabba minn uliedu u l-familji tagħhom. Kien lejlet il-Festa ta' San Pawl, 9 ta' Frar 1980. Il- funeral ''praesente cadavere' li sarlu fil-Knisja Parrokkjali tal-Balluta, kien xhieda ta' l-istima li kien igawdi, kemm min-naħa ta' l-awtoritajiet tal-Knisja, ta' l-Armata u wkoll dawk ċivili. F'Diċembru ta' aktar minn 20 sena wara, għamel żjara nostalġika f'Malta l-uniku wieħed li kien salva fl-attakk tal-E-Boats Taljani, li semmejna aktar 'il quddiem, Dr Roberto Frassetto. Huwa kellu laqgħa kordjali mal- Kurunell Ferro. It-tnejn li huma ferħu b'xulxin. Issa ma kenux aktar rebbieħ u tellief, imma żewġt irġiel li t-tnejn qdew dmirhom lejn pajjiżhom b'kuraġġl L-okkażjoni kienet il-ġbid ta' filmat għat-T.V. Taljan fis-sensiela ta' programmi msejħa ''Sotto Inchiesta'. L-intervista bejniethom saret bl-akbar ħbiberija bl-isfond tal- Breakwater fejn seħħ l-attakk warajhom. Ħajr lil Mr Albert E. Galea, ħaten il-Kurunell Ferro, għat-tagħrif li tana u r-ritratti li silifna. (L-Editur). ĊCILETI Ulil Uli IRONMONGERV 8 HARDWARE STORE Għal kull kwalità ta' żebgħa u bżonnijiet oħra tad-dar